|  |  |
| --- | --- |
| **Tantárgy** neve: **Fejlődés és neveléslélektan NBP\_GP105G3** | **Kreditértéke: 3** |
| A tantárgy **besorolása**: **kötelező**  |
| **A tantárgy elméleti vagy gyakorlati jellegének mértéke, „képzési karaktere**: **100% gyakorlat** |
| A **tanóra** **típusa** és **óraszáma**: **szeminárium,** és **30 óra** az adott félévben,Az adott ismeret átadásában alkalmazandó **további** **módok, jellemzők**: team-kiscsoportos munka, önálló projektmunka, tematikus prezentáció. |
| A **számonkérés** módja: **gyakorlati jegy**Az ismeretellenőrzésben alkalmazandó **további módok**: zárthelyi dolgozat; a tematika alapján, szabadon választható szakirodalomi alapú témakidolgozás projektmunkában és annak prezentálása |
| A tantárgy **tantervi helye**: **2. félév** |
| Előtanulmányi feltételek: -  |
| **Tantárgy-leírás**: az elsajátítandó **ismeretanyag tömör, ugyanakkor informáló leírása** |
| **A tantárgy célja**: A gyógypedagógus hallgatók számára alapvető fejlődés- és neveléslélektani ismeretek nyújtása. Az egyéni fejlődés és a komplex környezeti hatások közötti dinamikus kölcsönhatások elemzése. Az életkorok pszichológiájának áttekintése, és a nevelési színterek hatásrendszerének elemzése. A tipikus fejlődésmenet és az ezt befolyásoló tényezők megismertetése. **A tantárgy tartalma:*** A fejlődéslélektan és a neveléslélektan tárgya, feladata, helye a pszichológia tudomány rendszerében, vizsgálati módszerei
* A szocializáció fő kérdéskörei (a kultúra és a környezet szerepe, a fejlődés és a környezet dinamikája; a kogníció szerepe; a szocializáció interaktív természete, a szocializáció és a normaátadás folyamatai; készenlét a szocializációra)
* A prenatális fejlődés és az újszülöttkor fejlődéslélektani jellemzői. A korai anya-gyerek kapcsolat, a kötődés fogalma, kötődésminőséget meghatározó tényezők, másodlagos kötődési személyek a gyermek életében
* A csecsemőkor fejlődéslélektani jellemzői: testi fejlődés, mozgásfejlődés, beszédfejlődés. A családi szocializáció, a család funkciói, működése, struktúrája, szubkultúrák és a gyermeknevelés.
* A kisgyermekkor fejlődéslélektani jellemzői. Az érzelmi fejlődés és az énfejlődés jellemző. A szociabilitás szerepe a fejlődésben. A beszéd kialakulása és fejlődése, nyelv és kultúra.
* Az óvodáskor fejlődéslélektani jellemzői. A pszichés funkciók fejlődése: játékfejlődés, rajzfejlődés, gondolkodás fejlődése. A kisgyermekeket gondozó intézmények (bölcsőde, óvoda) szerepe a gyermekek fejlődésében.
* A tanuláshoz szükséges alapképességek fejlődésének jellemzői óvodáskorban, az iskolára való alkalmasság dilemmái
* A kisiskoláskor fejlődéslélektani jellemzői. Az iskola funkciói; az iskolarendszer intézményi világa; az iskola működése és szereplői; teljesítménymotiváció, teljesítmény attribúció.
* A prepubertás és pubertáskor fejlődéslélektani jellemzői, az identitás kialakulásának problémái, társas kapcsolatok fejlődése. Az iskolai szocializáció és a nevelői tevékenység hatása.
* Az ifjúkor jellemzői, fejlődési feladatok és krízisek. Pályaorientáció, pályaszocializáció. Párválasztás és elköteleződés kérdései a modern társadalmi berendezkedésben
* A felnőttkor és az öregkor pszichológiai jellemzői, életfeladatok és az életkor hatása a pszichés funkciók alakulására
* A tipikus fejlődésmenet módosulásai fogyatékos, sérült, akadályozott gyermekek esetében
 |
| A **2-5** legfontosabb *kötelező,* illetve *ajánlott***irodalom:** |
| **Kötelező irodalom:*** Danis Ildikó, Farkas Mária, Herczog Mária, Szilvási Léna (2011): A koragyermekkori fejlődés természete-fejlődési lépések és kihívások. Nemzeti Család-és Szociálpolitikai Intézet, <https://mek.oszk.hu/14800/14806/14806.pdf>
* Vajda Zsuzsa-Kósa Éva (2005): Neveléslélektan. Osiris Kiadó Budapest, ISBN:963 389 728 9
* Vajda Zsuzsanna (2014): A gyermek pszichológiai fejlődése. Saxum Kiadó, Budapest, ISBN: 978 963 248 2354

**Ajánlott irodalom:** * Cole, M.- Cole, S. (2006): Fejlődéslélektan. Osiris Kiadó, Budapest,. ISBN: 978 963 389 4736
* Héjja-Nagy Katalin, Dávid Mária, Mester Dolli: Neveléslélektan - egyéni bánásmód, Eger: EKF Líceum Kiadó, 2015. <http://p2014-26.palyazat.ektf.hu/public/uploads/13-neveleslelektan_55e9c641bc478.pdf>
* Carollee Howes, Susan Spieker (2016): Attachment Relationships in the Context of Multiple Caregivers. In.:Jude Cassidy, Phillip R. Shaver: Handbook of Attachment. New York Guild Press.
* Hanák Zsuzsanna (2015): Egyéni bánásmódot igénylő tanulók a közoktatásban. Líceum Kiadó Eger,120 p. (ISBN:978-615-5509-40-7)
 |
| Azoknak az **előírt** s**zakmai kompetenciáknak, kompetencia-elemeknek** a felsorolása, **amelyek kialakításához a tantárgy jellemzően, érdemben hozzájárul** |
| 1. **tudása**
* Rendelkezik a fogyatékossággal élő személyekkel kapcsolatos fejlődés- és neveléslélektani ismeretekkel, tisztában van a fogyatékosságok, sérülések, akadályozottságok hátterében álló pszichológiai folyamatokkal.
* Tájékozott a fejlődéslélektan kutatási és vizsgálati módszereivel kapcsolatban.
* Ismeri a pszichés fejlődés törvényszerűségeit, a tipikus és az atipikus fejlődés lélektani összefüggéseit, a fejlődés törvényszerűségeit, illetve a fejlődés útját és ütemét meghatározó tényezők összességét.
* Rendelkezik a fogyatékossággal élő személyekkel kapcsolatos pszichológiai és pszichodiagnosztikai ismeretekkel tisztában van a fogyatékosságok, sérülések, akadályozottságok hátterében álló pszichológiai folyamatokkal
* Alapvető ismeretei vannak a fogyatékos személyek fejlődési sajátosságainak, interperszonális kapcsolatainak és tanulási folyamatainak törvényszerűségeiről, jellemzőiről. Tisztában van a fogyatékos személyek (gyógy)pedagógiájának nevelési/oktatási/fejlesztési/rehabilitációs céljaival, tartalmaival, a folyamatok összefüggéseivel.
1. **képességei**
* A gyógypedagógiai folyamatok tervezésében ötvözi az általános didaktikai, és metodikai alapelveket a fogyatékossági típusnak megfelelő, speciális gyógypedagógiai tartalmakkal, alkalmazkodva a fogyatékos személyek életkori, képességbeli, attitűdbeli és szociokulturális sajátosságaihoz is.
* Fejlődéslélektani ismereteit képes az adott fogyatékossági csoportnak megfelelően adaptív módon alkalmazni.
* Képes a team-munkához szükséges kooperációra, kommunikációra
1. **attitűdje**
* A fogyatékos emberekkel kapcsolatos társadalmi és történeti folyamatokat, megközelítéseket összefüggéseiben látja, ezeken keresztül reflektál a jelen problémáira, ezekről megalapozott szakmai véleményt formál, és kulturált vitát folytat.
* Munkája során alkalmazza az emberi jogi megközelítést, jogszabályi ismereteinek – az adott kontextusban történő – aktivizálásával
1. **autonómiája és felelőssége**
* A szakirányának megfelelő gyógypedagógiai nevelési-oktatási intézményekben, csoportokban, osztályokban önállóan és felelősséggel látja el az óvodai nevelés, valamint az általános iskola 1-6. évfolyamán (a tanulásban akadályozottak pedagógiája szakirányon és az értelmileg akadályozottak pedagógiája szakirányon: az 1-8. évfolyamon, értelmileg akadályozottak pedagógiája és szomatopedagógia szakirányon: a fejlesztő nevelés-oktatás teljes időtartamában) a nevelési és valamennyi műveltségi területhez tartozó oktatási feladatokat
* A szakképzésben a készségfejlesztő, a diákotthonban, gyermekotthonban és kollégiumban az általános nevelői feladatokat látja el
* Tudatosan képviseli a gyógypedagógia és határtudományai/társtudományai módszertani kultúráját, a fejlődés és nevelés-lélektan területén is.
* A partnerekkel előítélet-mentes, kölcsönös tiszteletre és bizalomra épülő kapcsolatrendszert teremt, szakmai szituációkban szakszerűen, közérthetően és hitelesen kommunikál.
 |
| **Tantárgy felelőse: Dr. habil. Hanák Zsuzsanna PhD. főiskolai tanár** |
| **Tantárgy oktatásába bevont oktató:** **Dr. Taskó Tünde Anna PhD. egyetemi docens** |